Държавен вестник, бр. 33, 2022 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  33
правна възможност за всички лица, които 
придобиват право на пенсия за осигурите­
лен стаж и възраст – да се пенсионират по 
техен избор по-рано от общо предвидената 
в закона възраст. Обръща се внимание, 
че тази възможност дава повече права на 
осигурените лица – още преди навършване 
на общата пенсионна възраст да получават 
пенсия, макар и в намален размер. Посочено 
е, че държавното обществено осигуряване 
функционира на разходнопокривен принцип, 
съобразно който чрез пожизнено намаления 
размер на пенсиите при ранно пенсионира­
не се компенсират направените предсрочно 
разходи за периода, през който адресатите 
на оспорената разпоредба са получавали 
пенсия преди навършване на изискуемата 
възраст. Липсата на такова компенсиране би 
се отразила негативно на възможността фонд 
„Пенсии“ да финансира пенсиите на всички 
останали осигурени лица, с което именно 
би се нарушил конституционният принцип 
на справедливостта. Националният осигу­
рителен институт поддържа, че преценката 
за конституционосъобразност на оспорената 
законова уредба следва да бъде извършена, 
като се държи сметка за причините, наложили 
приемането є, и нейната връзка с останалите 
разпоредби, формиращи цялостната правна 
рамка на усъвършенстван пенсионен модел 
за осигуряване на финансова стабилност на 
пенсионната система. Във връзка с това посоч­
ва, че разпоредбата на чл. 68а КСО е част от 
пенсионната реформа, реализирана със ЗИД 
на КСО (ДВ, бр. 61 от 2015 г.), предвиждаща 
повишаване на възрастта за пенсиониране, 
както и на необходимия осигурителен стаж на 
работещите при най-масовата трета категория 
труд, като тези промени са били наложени 
от съображения, произтичащи от намалява­
не на икономически активното население, 
негативните демографски тенденции в стра­
ната и потенциала за икономически растеж. 
В същото време се обръща внимание на необ­
ходимостта да се отчете и друга ясно изразена 
тенденция на пазара на труда – „големите 
трудности на хората в предпенсионна възраст 
да намерят работа“, като НОИ поддържа, че 
разпоредбата на чл. 68а КСО е предназна­
чена да внесе баланс между постигането на 
посочените приоритети на новия пенсионен 
модел и социалната закрила на тези лица 
чрез осигуряване на необходимите средства 
за тяхната издръжка до навършване на зако­
новата възраст за пенсиониране. 
В становищата си министърът на труда и 
социалната политика и Националният осигу­
рителен институт излагат подробни аргументи 
срещу застъпената от омбудсмана теза, според 
която оспорената законова разпоредба третира 
неравностойно лицата, упражнили правото на 
ранно пенсиониране по чл. 68, ал. 1 КСО, в 
сравнение с други осигурени лица, за които 
законът предвижда да получават намалена 
пенсия само до навършване на възрастта по 
чл. 68, ал. 1 КСО. Конкретно по отношение 
на преживелия съпруг обръщат внимание, 
че последният не получава лична пенсия, 
определена от собствения му осигурителен 
принос, а наследствена пенсия, изчислена 
съобразно осигурителния принос на почина­
лия съпруг. Заедно с това НОИ заявява, че 
при наследствените пенсии изобщо не може 
да се говори за намален размер, защото те 
се определят по самостоятелни нормативни 
правила, които не предвиждат намаление, а 
предоставят на наследника право на процент 
от пенсията на починалия. Посочват, че освен 
адресатите на разпоредбата на чл. 68а, ал. 1 
КСО единствената група осигурени лица, които 
имат „лично право на ранно пенсиониране с 
намален размер на пенсията, са учителите“. 
Във връзка с това се пояснява, че съгласно 
чл. 69в, ал. 2 КСО на учителите, които са 
се пенсионирали по-рано, до навършване на 
общата пенсионна възраст се изплаща срочна 
пенсия за ранно пенсиониране не от фонд 
„Пенсии“, а от Учителския пенсионен фонд, 
чиито приходи се покриват от допълнителна 
осигурителна вноска в размер на 4,3 на сто, 
която е за сметка на осигурителите. След 
навършване на възрастта по чл. 68, ал. 1 КСО 
пенсията на учителите за осигурителен стаж 
и възраст се изплаща в пълен размер, но вече 
от фонд „Пенсии“ на държавното обществе­
но осигуряване съгласно чл. 19, ал. 6, изр. 2 
от Наредбата за пенсиите и осигурителния 
стаж (НПОС). Обръща се внимание, че за 
разлика от учителите лицата по чл. 68а, ал. 1 
КСО не са осигурени с по-висок размер на 
осигурителната вноска, която да финансира 
предсрочното им пенсиониране. Въз основа на 
тези съображения министърът на труда и со­
циалната политика заявява, че възприемането 
от законодателя на различен правен режим 
по отношение на различни видове пенсии не 
обуславя наличието на „нито една от възмож­
ните форми на дискриминация – прилагане 
на различни правила към сходни положения 
или прилагане на едно и също правило към 
различни положения“. 
Конституционният съд, като обсъди до­
водите в искането, постъпилите по делото 
писмени становища и правни мнения, както и 
относимата правна уредба, за да се произнесе, 
взе предвид следното:
Оспорената частично от омбудсмана раз­
поредба на чл. 68а, ал. 1 КСО предвижда 
възможност за лицата, които имат изиску­
емия осигурителен стаж по чл. 68, ал. 2 от 
Кодекса, да се пенсионират по тяхно желание 
до една година по-рано от общата възраст 
за пенсиониране съгласно чл. 68, ал. 1 КСО, 
като в такъв случай пенсията се отпуска от 
датата на заявлението и се изплаща в намален 
размер пожизнено.